|  |
| --- |
| PATVIRTINTA |
| Šilalės rajono savivaldybės administracijos |
| direktoriaus 2015 m. spalio 12 d. |
| įsakymu Nr. DĮV-1369 |

**ŠILALĖS RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ APSKAIČIAVIMO IR PASKIRSTYMO ŠVIETIMO TEIKĖJAMS 2015 METAIS TVARKOS APRAŠAS**

i SKYRIUS

BENDROSIOS NUOSTATOS

1. Šilalės rajono savivaldybės neformaliojo vaikų švietimo lėšų apskaičiavimo ir paskirstymo švietimo teikėjams 2015 metais tvarkos aprašo (toliau – Aprašas) paskirtis – apibrėžti valstybės lėšų, skiriamų Šilalės rajono savivaldybei (toliau – Administracijai) mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) programas, skyrimo principus ir atsiskaitymo už NVŠ lėšas tvarką.
2. NVŠ lėšos yra tikslinė valstybės dotacija Savivaldybei, siekiant didinti vaikų, ugdomų pagal NVŠ programas, skaičių.
3. Aprašas parengtas vadovaujantis Neformaliojo vaikų švietimo lėšų skyrimo ir panaudojimo 2015 metais tvarkos aprašu, patvirtintu Lietuvos Respublikos švietimo ir mokslo ministro 2015 m. rugpjūčio 10 d. įsakymu Nr. V-883 bei Šilalės rajono savivaldybės neformaliojo vaikų švietimo lėšų skyrimo ir naudojimo 2015 metais tvarkos aprašu, patvirtintu Šilalės rajono savivaldybės tarybos 2015 m. rugpjūčio 27 d. sprendimu Nr. T1-201 „Dėl Šilalės rajono savivaldybės neformaliojo vaikų švietimo lėšų skyrimo ir naudojimo 2015 metais tvarkos aprašo patvirtinimo“.

iI SKYRIUS

nVŠ lėšų APSKAIČIAVIMO IR skyrimo PRINCIPAI

1. Skirstant lėšas, vadovaujamasi visuotinumo principu, t. y. teisę jas gauti turi kiekvienas vaikas, besimokantis Šilalės rajono savivaldybės mokykloje pagal pradinio, pagrindinio ar vidurinio ugdymo programas, ir kiekvienas NVŠ teikėjas, vadovaujantis lygiateisiškumo principu.
2. NVŠ lėšos švietimo teikėjams apskaičiuojamos pagal Savivaldybės mokinių, pasirinkusių NVŠ programas ir sudariusių su švietimo teikėjais dalyvavimo NVŠ programoje sutartis, skaičių 2015 m. spalio 1 d.
3. Tuo atveju, kai pagal Aprašo 5 ir 6 punktų nuostatas apskaičiuota lėšų suma visiems švietimo teikėjams:
   1. bus didesnė nei iš viso Savivaldybei iš valstybės biudžeto skirta NVŠ lėšų, tai vienam vaikui tenkanti NVŠ suma bus proporcingai mažinama visiems švietimo teikėjams;
   2. bus mažesnė nei iš viso Savivaldybei iš valstybės biudžeto skirta NVŠ lėšų, tai vienam vaikui tenkanti NVŠ suma bus proporcingai didinama visiems švietimo teikėjams.

8. Visas valstybės lėšas Savivaldybės mokiniams ugdyti pagal NVŠ programas švietimo teikėjams paskirsto Savivaldybės administracijos direktorius pagal Savivaldybės administracijos Švietimo, kultūros ir sporto skyriaus pateiktus paskaičiavimus.

9. Administracija pagal Mokinių registre užsiregistruotų mokinių, dalyvaujančių NVŠ programoje, sąrašą perveda lėšas švietimo teikėjui, sudariusiam su Administracija Neformaliojo vaikų švietimo lėšų naudojimo 2015 metais sutartį (toliau – Sutartis) (1 priedas).

10. Švietimo teikėjas naudoja lėšas teisės aktų nustatyta tvarka, užtikrina šių lėšų panaudojimą pagal tikslinę paskirtį, programos vykdymo kokybę ir laikosi kitų Sutarties įsipareigojimų.

11. Savivaldybės administracijos direktorius pagal Savivaldybės administracijos Švietimo, kultūros ir sporto skyriaus teikimą, nutraukus Neformaliojo vaikų švietimo lėšų naudojimo 2015 metais sutartį ir/ar atsižvelgiant į laukiamą įvykdymą gali perskirstyti lėšas tarp Švietimo teikėjų.

12. Savivaldybės administracijos Švietimo, kultūros ir sporto skyrius vykdo NVŠ teikėjų vykdomų programų priežiūrą (ne mažiau kaip vieną kartą per mėnesį teikia informaciją savivaldybės direktoriui). Skelbia informaciją savivaldybės interneto svetainėje apie NVŠ programų vykdymą. Inicijuoja sprendimus dėl lėšų perskirstymo.

IIi SKYRIUS

BAIGIAMOSIOS NUOSTATOS

1. NVŠ programų finansavimui gali būti naudojamos rėmėjų, tėvų ir kitos lėšos teisės aktų nustatyta tvarka.
2. Savivaldybės ŠMIR tvarkytojas ir kiti už NVŠ atsakingi darbuotojai konsultuoja asmenis Aprašo įgyvendinimo klausimais, teikia kitą informacinę ir metodinę pagalbą švietimo teikėjams.
3. Skaidrus programų įgyvendinimas užtikrinamas viešai skelbiant informaciją apie programų vykdymą, aktyviai bendraujant su programų teikėjais ir mokinių tėvais (globėjais, rūpintojais).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_